ΚΑΝΟΝΙΣΜΟΣ ( ΕΟΚ ) αριθ . 2249/91 ΤΗΣ ΕΠΙΤΡΟΠΗΣ της 25ης Ιουλίου 1991 για τον καθορισμό ορισμένων διατάξεων εφαρμογής του κανονισμού ( ΕΟΚ ) αριθ . 1855/89 του Συμβουλίου περί του καθεστώτος προσωρινής εισαγωγής των μεταφορικών μέσων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 1855/89 του Συμβουλίου της 14ης Ιουνίου 1989 για το καθεστώς προσωρινής εισαγωγής των μεταφορικών μέσων, και ιδίως το άρθρο 21 ( 1 ),

Εκτιμώντας :

ότι πρέπει να διευκρινισθούν οι όροι υπό τους οποίους τα μεταφορικά μέσα μπορούν να υπαχθούν στο καθεστώς προσωρινής εισαγωγής, κατ' εφαρμογή του κανονισμού ( ΕΟΚ) αριθ . 1855/89 -

ότι η απαίτηση για την προσκόμιση τελωνειακού εγγράφου και για τη σύσταση εγγύησης πρέπει να αφορά τις περιπτώσεις στις οποίες υπάρχει σοβαρός κίνδυνος μη τήρησης της υποχρέωσης επανεξαγωγής του μεταφορικού μέσου που έχει εισαχθεί στο τελωνειακό έδαφος της Κοινότητας -

ότι οι παλέτες αποτελούν, από την φύση τους, ιδιαίτερη περίπτωση - ότι πρέπει να καθοριστεί διαδικασία έγκρισης για τις παλέτες οι οποίες δεν μπορούν να αναγνωρισθούν -

ότι είναι αναγκαίο να προβλεφθεί, με περιοριστικό τρόπο, αριθμός παρεκκλίσεων από τον κανονισμό ( ΕΟΚ ) αριθ . 1855/89 κατ' εφαρμογή του άρθρου 13 και να οριστεί ότι δεν θα μπορεί να επιτραπεί καμία άλλη παρέκκλιση που δεν προβλέπεται από τον παρόντα κανονισμό -

ότι πρέπει να ανατεθεί στις τελωνειακές υπηρεσίες των κρατών μελών ή φροντίδα να εκτιμούν για κάθε περίπτωση τις πραγματικές συνθήκες που επιτρέπουν την εφαρμογή ορισμένων από τις παρεκκλίσεις που προβλέπονται από τον παρόντα κανονισμό, καθώς και την προθεσμία κατά τη διάρκεια της οποίας ένα μεταφορικό μέσον υπάγεται στο καθεστώς προσωρινής εισαγωγής, κατ' εφαρμογή αυτών των παρεκκλίσεων -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνειακών Καθεστώτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : ΤΙΤΛΟΣ Ι : ΓΕΝΙΚΕΣ ΔΙΑΤΑΞΕΙΣ

Άρθρο 1

Κατά την έννοια του παρόντος κανονισμού, νοείται ως :

α ) βασικός κανονισμός : ο κανονισμός ( ΕΟΚ ) αριθ . 1855/89 -

β ) πρόσωπο εγκατεστημένο εντός του τελωνειακού εδάφους της Κοινότητας : κάθε φυσικό πρόσωπο που έχει τη συνήθη κατοικία του εντός του τελωνειακού εδάφους της Κοινότητας και κάθε νομικό πρόσωπο που έχει την έδρα του σ' αυτό το έδαφος -

γ ) εσωτερική κυκλοφορία : η μεταφορά προσώπων που επιβιβάζονται ή εμπορευμάτων που φορτώνονται στο εσωτερικό του τελωνειακού εδάφους της Κοινότητας, για να αποβιβασθούν ή να εκφορτωθούν στο εσωτερικό αυτόυ του ίδιου εδάφους .

Άρθρο 2

1 . Με την επιφύλαξη των διατάξεων των άρθρων 3, 16 και 17, η υπαγωγή των μεταφορικών μέσων στο καθεστώς προσωρινής εισαγωγής κατά την έννοια του βασικού κανονισμού γίνεται χωρίς διατυπώσεις με την είσοδο των μεταφορικών μέσων στο τελωνειακό έδαφος της Κοινότητας .

2 . α ) Κατά την υπαγωγή τους στο καθεστώς της προσωρινής εισαγωγής με λήξη του καθεστώτος τελειοποίησης προς επανεξαγωγή στην Κοινότητα, τα μεταφορικά μέσα που προέρχονται από το εν λόγω καθεστώς εξομοιώνεται με τα μεταφορικά μέσα που εισέρχονται στο τελωνειακό έδαφος της Κοινότητας.

β ) Η ημερομημία υπαγωγής στο καθεστώς προσωρινής εισαγωγής των μεταφορικών μέσων, που αναφέρονται στο στοιχείο α ), είναι η ημερομηνία της πρώτης τους χρησιμοποίησης υπό το καθεστώς αυτό.

γ ) Προκειμένου να καταρτιστεί ο εκκαθαριστικός λογαριασμός που προβλέπεται για το καθεστώς της τελειοποίησης προς επανεξαγωγή, ο δικαιούχος του καθεστώτος προσωρινής εισαγωγής χορηγεί στον κάτοχο της άδειας υπαγωγής στο καθεστώς τελειοποίησης προς επανεξαγωγή βεβαίωση η οποία αντικαθιστά τα έγγραφα τα οποία προβλέπονται στην παράγραφο 3 του άρθρου 61 του κανονισμού ( ΕΟΚ ) αριθ . 3677/86 του Συμβουλίου ( 2 ).

Άρθρο 3

1 . Για την εφαρμογή του άρθρου 2 παράγραφος 1 και του άρθρου 3 παράγραφος 1 του βασικού κανονισμού, όταν η τελωνειακή υπηρεσία εκτιμά, με την ευκαιρία ελέγχου, ότι υπάρχει σοβαρός κίνδυνος να μην τηρηθεί η υποχρέωση επανεξαγωγής ενός μεταφορικού μέσου, η υπαγωγή στο καθεστώς προσωρινής εισαγωγής εξαρτάται από την προσκόμιση εγγράφου, που προβλέπεται από διεθνή σύμβαση ή από την κατάθεση διασάφησης σε έντυπο που εκδίδεται σύμφωνα με τη διαδικασία που προβλέπεται από τον κανονισμό ( ΕΟΚ ) αριθ . 717/91 του Συμβουλίου ( 3 ). Η τελωνειακή αρχή μπορεί να απαιτήσει τη σύσταση εγγύησης κατά την κατάθεση της διασάφησης .

2 . Για την εφαρμογή του άρθρου 17 του βασικού κανονισμού, το έγγραφο ή η διασάφηση πρέπει να προσκομίζονται, με το μεταφορικό μέσο, στην τελωνειακή υπηρεσία εντός των προθεσμιών που καθορίζει η υπηρεσία στην οποία προσκομίστηκε το έγγραφο ή στην οποία κατατέθηκε η διασάφηση .

Άρθρο 4

Το άρθρο 12 του βασικού κανονισμού εφαρμόζεται, κατ' αναλογία, στα νομικά πρόσωπα που έχουν την έδρα τους εντός του τελωνειακού εδάφους της Κοινότητας . ΤΙΤΛΟΣ ΙΙ : ΟΔΙΚΑ ΜΕΤΑΦΟΡΙΚΑ ΜΕΣΑ Κεφάλαιο Ι : Οδικά μεταφορικά μέσα επαγγελματικής χρήσης

Άρθρο 5

1 . Για την εφαρμογή του άρθρου 4 του βασικού κανονισμού, η επαγγελματική χρήση περιλαμβάνει τη μεταφορά προσώπων επί πληρωμή ή τη βιομηχανική και εμπορική μεταφορά των εμπορευμάτων είτε επί πληρωμή είτε όχι .

2 . Για την εφαρμογή του άρθρου 4 παράγραφος 3 στοιχεία α ) και β ) του βασικού κανονισμού, τα πρόσωπα που ενεργούν για λογαριασμό προσώπου που είναι εγκατεστημένο εκτός του τελωνειακού εδάφους της Κοινότητας πρέπει να είναι δεόντως εξουσιοδοτημένα από αυτό το πρόσωπο .

3 . Κατ' εφαρμογή του άρθρου 13 του βασικού κανονισμού :

α ) τα οχήματα επαγγελματικής χρήσης μπορούν, υπό τους όρους που προβλέπονται στην παράγραφο 2, να οδηγηθούν από φυσικά πρόσωπα εγκατεστημένα εντός του τελωνειακού εδάφους της Κοινότητας .

β ) η τελωνειακή υπηρεσία μπορεί να επιτρέψει :

- σε εξαιρετικές περιπτώσεις, σε πρόσωπο εγκατεστημένο εντός του τελωνειακού εδάφους της Κοινότητας, να εισάγει και να χρησιμοποιεί οχήματα επαγγελματικής χρήσης που έχουν υπαχθεί στο καθεστώς προσωρινής εισαγωγής, για περιορισμένη χρονική περίοδο, την οποία καθορίζει η εν λόγω υπηρεσία ανάλογα με κάθε περίπτωση που εξετάζει,

- σε φυσικό πρόσωπο εγκατεστημένο εντός του τελωνειακού εδάφους της Κοινότητας, το οποίο απασχολείται από πρόσωπο εγκατεστημένο εκτός αυτού του εδάφους, για επαγγελματικούς λόγους, όχημα που ανήκει σ' αυτό το τελευταίο πρόσωπο . Το όχημα που υπάγεται στο καθεστώς προσωρινής εισαγωγής μπορεί επίσης να χρησιμοποιηθεί για ιδιωτικούς λόγους, εφόσον αυτή η χρησιμοποίηση έχει χαρακτήρα παρεπόμενο και περιστατικό σε σχέση με την επαγγελματική χρήση και προβλέπεται στη σύμβαση εργασίας -

γ ) τα οχήματα επαγγελματικής χρήσης μπορούν να χρησιμοποιηθούν για την εσωτερική κυκλοφορία, εφόσον αυτό προβλέπεται από τις ισχύουσες διατάξεις στον τομέα των μεταφορών, όσον αφορά ιδίως τους όρους πρόσβασης και εκτέλεσης αυτών των μεταφορών .

4 . Οι τακτικές πράξεις συντήρησης και επισκευής των οχημάτων, που κατέστησαν αναγκαίες κατά το ταξίδι προς τον προορισμό ή στο εσωτερικό του τελωνειακού εδάφους της Κοινότητας, είναι δυνατό να διενεργούνται κατά τη παραμονή του οχήματος υπό το ισχύον καθεστώς προσωρινής εισαγωγής .

Κεφάλαιο ΙΙ : Οδικά μεταφορικά μέσα ιδιωτικής χρήσης

Άρθρο 6

1. Για την εφαρμογή του άρθρου 5 παράγραφος 3 στοιχεία α ) και β ) του βασικού κανονισμού, τα οχήματα ιδιωτικής χρήσης δεν μπορεί να γίνονται αντικείμενο μίσθωσης, δανεισμού ή να διατίθενται μετά την εισαγωγή τους, ή, αν αποτελούσαν αντικείμενο μίσθωσης, δανεισμού ή είχαν διατεθεί κατά την εισαγωγή τους, δεν μπορούν να αποτελέσουν αντικείμενο νέας μίσθωσης ή υπενοικίασης ή δεύτερου δανεισμού ή να διατεθούν εν νέου στο τελωνειακό έδαφος της Κοινότητας, με στόχο διαφορετικό από την άμεση επανεξαγωγή τους . Τα οχήματα ιδιωτικής χρήσης που ανήκουν σε εταιρεία ενοικίασης αυτοκινήτων, η οποία έχει την έδρα της εκτός του τελωνειακού εδάφους της Κοινότητας, μπορεί να γίνουν αντικείμενο νέας μίσθωσης σε φυσικό πρόσωπο εγκατεστημένο εκτός του τελωνειακού εδάφους της Κοινότητας, ενόψει της επανεξαγωγής τους, σε προθεσμία που καθορίζει η τελωνειακή υπηρεσία, αν βρίσκονται εντός αυτού του εδάφους κατά τη λήξη της σύμβασης μίσθωσης .

2 . Ανεξάρτητα από τις διατάξεις της παραγράφου 1 πρώτο εδάφιο, ο σύζυγος καθώς και οι άμεσοι ανιόντες και κατιόντες συγγενείς φυσικού προσώπου, που είναι εγκατεστημένοι εκτός του τελωνειακού εδάφους της Κοινότητας, οι οποίοι έχουν τη συνήθη κατοικία τους εκτός αυτού του εδάφους, μπορούν να χρησιμοποιήσουν όχημα ιδιωτικής χρήσης, που έχει ήδη εισαχθεί υπό καθεστώς προσωρινής εισαγωγής .

Άρθρο 7

Κατ' εφαρμογή του άρθρου 13 του βασικού κανονισμού :

1 . ανεξάρτητα από τις διατάξεις του άρθρου 6 παράγραφος 1 πρώτο εδάφιο του παρόντος κανονισμού, όχημα ιδιωτικής χρήσης μπορεί να χρησιμοποιηθεί περιστασιακά από φυσικό πρόσωπο εγκατεστημένο εντός του τελωνειακού εδάφους της Κοινότητας όταν ενεργεί για λογαριασμό ή κατόπιν οδηγιών του προσώπου που υπάγεται στο καθεστώς και που βρίσκεται στο εν λόγω έδαφος .

2 . η υπαγωγή στο καθεστώς προσωρινής εισαγωγής, που προβλέπεται στην παράγραφο 1 δεύτερο εδάφιο του άρθρου 6 του παρόντος κανονισμού, επεκτείνεται στα φυσικά πρόσωπα που είναι εγκατεστημένα στο τελωνειακό έδαφος της Κοινότητας - τα οχήματα μπορεί επίσης να μεταφερθούν εκτός του τελωνειακού εδάφους της Κοινότητας από έναν υπάλληλο της εταιρείας ενοικίασης, ο οποίος έχει την κατοικία του σε αυτό το έδαφος -

3 . φυσικό πρόσωπο εγκατεστημένο εντός του τελωνειακού εδάφους της Κοινότητας μπορεί να ενοικιάσει ή να δανεισθεί εκ'τος του εδάφους αυτού, με σκοπό να μεταβεί στο κράτος μέλος κατοικίας του, όχημα ιδιωτικής χρήσης που πληροί τις προϋποθέσεις που αναφέρονται στην παράγραφο 3 στοιχείο γ ) του άρθρου 5 του βασικού κανονισμού . Η προθεσμία για την επανεξαγωγή του οχήματος καθορίζεται από την τελωνειακή υπηρεσία, ανάλογα με τις ιδιαίτερες συνθήκες κάθε περίπτωσης -

4 . η τελωνειακή υπηρεσία μπορεί να επιτρέψει το δικαίωμα υπαγωγής στο καθεσώς προσωρινής εισαγωγής που αναφέρεται στο άρθρο 5 παράγραφος 4 του βασικού κανονισμού να επεκταθεί στα φυσικά πρόσωπα που είναι εγκατεστημένα εντός του τελωνειακού εδάφους της Κοινότητας και που πρόκειται να μεταφέρουν τη συνήθη κατοικία τους εκτός του εν λόγω εδάφους υπό τις ακόλουθες προϋποθέσεις :

- ο ενδιαφερόμενος πρέπει να αποδείξει, με κάθε μέσο αποδεκτό από την υπηρεσία αυτή, ότι έχει όντως μεταφέρει την κατοικία του,

- η εξαγωγή του οχήματος πρέπει να πραγματοποιηθεί εντός προθεσμίας τριών μηνών από την ημερομηνία έκδοσης άδειας κυκλοφορίας -

5 . Η παράγραφος 4 του άρθρου 5 του παρόντος κανονισμού ισχύει για τα οδικά μεταφορικά μέσα ιδιωτικής χρήσης .

Άρθρο 8

Για την εφαρμογή του άρθρου 5 παράγραφος 6 στοιχείο α ) του βασικού κανονισμού, ο δικαιούχος του καθεστώτος προσωρινής εισαγωγής οφείλει, για να διακόψει την προθεσμία παραμονής στο τελωνειακό έδαφος της Κοινότητας ενός οχήματος, που έχει εισαχθεί υπ' αυτό το καθεστώς, να ενημερώσει την τελωνειακή υπηρεσία και να εφαρμόσει τα μέτρα τα οποία αυτή η υπηρεσία κρίνει χρήσιμα για να αποτραπεί η προσωρινή χρησιμοποίηση του οχήματος .

Άρθρο 9

Τα άρθρα 6 και 7 εφαρμόζονται, κατ' αναλογία, στα ζώα ανάβασης ή στα ζώα έλξης και στη ζεύξη τους, που εισέρχονται στο τελωνειακό έδαφος της Κοινότητας . ΤΙΤΛΟΣ ΙΙΙ : ΣΙΔΗΡΟΔΡΟΜΙΚΑ ΜΕΤΑΦΟΡΙΚΑ ΜΕΣΑ

Άρθρο 10

Κατ' εφαρμογή του άρθρου 13 του βασικού κανονισμού :

1 . τα σιδηροδρομικά μεταφορικά μέσα μπορεί να τεθούν στη διάθεση προσώπου εγκατεστημένου εντός του τελωνειακού εδάφους της Κοινότητας, εφόσον χρησιμοποιούνται από κοινού, δυνάμει συμφωνίας βάσει της οποίας κάθε δίκτυο μπορεί να χρησιμοποιεί τις μηχανές έλξης των άλλων δικτύων ως δικές του μηχανές . Το καθεστώς της προσωρινής εισαγωγής λήγει όταν σιδηροδρομικά μεταφορικά μέσα του ιδίου τύπου με αυτά που έχουν τεθεί στη διάθεση προσώπου εγκατεστημένου εντός του τελωνειακού εδάφους της Κοινότητας εξάγονται ή τίθενται, ενόψει της μεταγενέστερης εξαγωγής τους, σε ελεύθερη ζώνη ή υπάγονται σε ένα από τα καθεστώτα που αναφέρονται στην παράγραφο 1 του άρθρου 17 του βασικού κανονισμού -

2 . η τελωνειακή υπηρεσία μπορεί να επιτρέψει, σε εξαιρετικές περιπτώσεις, σε πρόσωπο που είναι εγκατεστημένο εντός του τελωνειακού εδάφους της Κοινότητας, να εισάγει και να χρησιμοποιεί βαγόνια που προορίζονται για τη μεταφορά εμπορευμάτων, τα οποία έχουν υπαχθεί στο καθεστώς της προσωρινής εισαγωγής για περιορισμένη χρονική περίοδο που καθορίζει η εν λόγω υπηρεσία σε σχέση με κάθε εξεταζόμενη περίπτωση . ΤΙΤΛΟΣ IV : ΜΕΤΑΦΟΡΙΚΑ ΜΕΣΑ ΠΟΥ ΧΡΗΣΙΜΟΠΟΙΟΥΝΤΑΙ ΣΤΙΣ ΑΕΡΟΠΟΡΙΚΕΣ ΜΕΤΑΦΟΡΕΣ

Άρθρο 11

1 . Το άρθρο 5 του παρόντος κανονισμού εφαρμόζεται, κατ' αναλογία, στα αεροσκάφη που χρησιμοποιούνται στις αεροπορικές μεταφορές για επαγγελματική χρήση . Συγκεκριμένα, η τελωνειακή υπηρεσία μπορεί να επιτρέψει, κατ' εφαρμογή του άρθρου 13 του βασικού κανονισμού, για εξαιρετικές περιπτώσεις, σε πρόσωπο που είναι εγκατεστημένο εντός του τελωνειακού εδάφους της Κοινότητας να εισάγει και να χρησιμοποιεί αεροσκάφη που έχουν υπαχθεί στο καθεστώς προσωρινής εισαγωγής για χρονική περίοδο που καθορίζει η εν λόγω υπηρεσία, ανάλογα με κάθε εξεταζόμενη περίπτωση .

2 . Τα άρθρα 6, 7 και 8 του παρόντος κανονισμού εφαρμόζονται, κατ' αναλογία, σε αεροσκάφη που χρησιμοποιούνται στις αεροπορικές μεταφορές για ιδιωτική χρήση . ΤΙΤΛΟΣ V : ΜΕΤΑΦΟΡΙΚΑ ΜΕΣΑ ΠΟΥ ΧΡΗΣΙΜΟΠΟΙΟΥΝΤΑΙ ΣΤΙΣ ΘΑΛΑΣΣΙΕΣ Η ΣΤΙΣ ΕΣΩΤΕΡΙΚΕΣ ΠΛΩΤΕΣ ΜΕΤΑΦΟΡΕΣ

Άρθρο 12

1 . Το άρθρο 5 του παρόντος κανονισμού εφαρμόζεται, κατ' αναλογία, στα πλοία που χρησιμοποιούνται στις θαλάσσιες ή στις εσωτερικές πλωτές μεταφορές για επαγγελματική χρήση . Ιδίως, η τελωνειακή υπηρεσία μπορεί να επιτρέψει, κατ' εφαρμογή του άρθρου 13 του βασικού κανονισμού και για εξαιρετικές περιπτώσεις, σε πρόσωπο που είναι εγκατεστημένο εντός του τελωνειακού εδάφους της Κοινότητας να εισάγει και να χρησιμοποιεί πλοία που έχουν υπαχθεί στο καθεστώς προσωρινής εισαγωγής, για χρονική περίοδο την οποία καθορίζει η εν λόγω υπηρεσία, ανάλογα με κάθε εξεταζόμενη περίπτωση .

2 . Τα άρθρα 6, 7 και 8 του παρόντος κανονισμού εφαρμόζονται, κατ' αναλογία, στα πλοία που χρησιμοποιούνται στις θαλάσσιες ή στις εσωτερικές πλωτές μεταφορές για ιδιωτική χρήση .

3 . Κατ' εφαρμογή του άρθρου 13 του βασικού κανονισμού, η τελωνειακή υπηρεσία μπορεί να επιτρέψει σε εξαιρετικές περιπτώσεις, κατά τις οποίες η ανεπάρκεια των υποδομών των λιμένων σε λίμνες, που βρίσκονται εκτός του τελωνειακού εδάφους της Κοινότητας, δεν επιτρέπει την προσάραξη των μεταφορικών μέσων που χρησιμοποιούνται στις εσωτερικές πλωτές μεταφορές για ιδιωτική χρήση, σε φυσικό πρόσωπο εγκατεστημένο στο τελωνειακό έδαφος της Κοινότητας να εισάγει πλοίο που έχει υπαχθεί στο καθεστώς προσωρινής εισαγωγής και να το χρησιμοποιεί στο κοινοτικό τμήμα λίμνης, που βρίσκεται ταυτόχρονα σε αυτό το έδαφος και σε εκείνο της χώρας ταξινόμησης του εν λόγω πλοίου . Ο ενδιαφερόμενος μπορεί να αποδείξει την ανεπάρκεια των λιμενικών υποδομών της λίμνης με κάθε μέσο αποδεκτό από την εν λόγω τελωνειακή υπηρεσία . ΤΙΤΛΟΣ VI : ΠΑΛΕΤΕΣ Κεφάλαιο Ι : Ειδικές διατάξεις που εφαρμόζονται κατά την προσωρινή εισαγωγή παλετών βάσει του άρθρου 2 πρώτο εδάφιο και του άρθρου 3 πρώτο εδάφιο του βασικού κανονισμού

Άρθρο 13

1 . Η προσωρινή εισαγωγή παλετών κατά την έννοια του άρθρου 2 πρώτο εδάφιο και του άρθρου 3 πρώτο εδάφιο του βασικού κανονισμού ισχύει για τις παλέτες που μπορούν να αναγνωρισθούν .

2 . Οι παλέτες ή ίσος αριθμός παλετών του ιδίου τύπου ή ίσης αξίας πρέπει να εξαχθούν ή να επανεξαχθούν εκτός του τελωνειακού εδάφους της Κοινότητας .

Όταν οι παλέτες χρησιμοποιούνται από κοινού δυνάμει συμφωνίας, το καθεστώς προσωρινής εισαγωγής λήγει επίσης όταν παλέτες αξίας ισοδύναμης με την αξία των παλετών που υπάγονται στο καθεστώς αυτό έχουν τεθεί, ενόψει της μεταγενέστερης εξαγωγής τους, σε ελεύθερη ζώνη ή έχουν υπαχθεί σε ένα από τα καθεστώτα που αναφέρονται στην παράγραφο 1 του άρθρου 17 του βασικού κανονισμού .

Άρθρο 14

Για την εφαρμογή του άρθρου 2 πρώτο εδάφιο και του άρθρου 3 πρώτο εδάφιο του βασικού κανονισμού, το πρόσωπο που υπάγεται στο καθεστώς προσωρινής εισαγωγής πρέπει :

α ) να αντιπροσωπεύεται στο τελωνειακό έδαφος της Κοινότητας και να ανακοινώνει σε κάθε κράτος μέλος παραμονής των παλετών, τα στοιχεία που επιτρέπουν την εξακρίβωση και την έκταση αυτής της αντιπροσώπευσης -

β ) να παρέχει, μετά από αίτηση της τελωνειακής αρχής του κράτους μέλους παραμονής των παλετών, τις πληροφορίες σχετικά με τον τόπο και την ημερομηνία εισόδου των παλετών στο τελωνειακό έδαφος της Κοινότητας και εξόδου των παλετών από το εν λόγω έδαφος καθώς και την κίνηση αυτών των παλετών στο εσωτερικό κάθε κράτους μέλους .

Άρθρο 15

Οι παλέτες που υπάγονται στο καθεστώς προσωρινής εισαγωγής μπορεί να παραμείνουν στο τελωνειακό έδαφος της Κοινότητας για χρονική περίοδο δώδεκα μηνών, η οποία μπορεί να μειωθεί μετά από αίτηση του ενδιαφερόμενου .

Ωστόσο, όταν ο δικαιούχος του καθεστώτος αποδείξει ότι οι παλέτες δεν έχουν χρησιμοποιηθεί για ορισμένο διάστημα, αυτή η μη χρησιμοποίησή τους μπορεί να θεωρείται ως περίσταση που δικαιολογεί την παράταση αυτής της προθεσμίας, σύμφωνα με το άρθρο 14 του βασικού κανονισμού .

Κεφάλαιο ΙΙ : Ειδικές διατάξεις που εφαρμόζονται στην προσωρινή εισαγωγή άλλων παλετών

Άρθρο 16

1 . Για να επιτραπεί η υπαγωγή στο καθεστώς προσωρινής εισαγωγής παλετών άλλων από αυτές που αναφέρονται στο άρθρο 13 παράγραφος 1 του παρόντος κανονισμού, ο δικαιούχος ή ο αντιπρόσωπός του πρέπει να υποβάλει αίτηση στην τελωνειακή υπηρεσία του κράτους μέλους διά του οποίου οι παλέτες οι οποίες προορίζονται να υπαχθούν στο καθεστώς εισάγονται στο τελωνειακό έδαφος της Κοινότητας .

2 . Η αίτηση πρέπει να υποβάλλεται γραπτώς με κάθε μέσο αποδεκτό από τις τελωνειακές αρχές . Πρέπει να περιλαμβάνει τις ακόλουθες ενδείξεις :

α ) όνομα, εταιρική επωνυμία, και διεύθυνση του δικαιούχου ή του αντιπροσώπου του -

β ) υποχρέωση που προβλέπεται στο στοιχείο β ) του άρθρου 14 του παρόντος κανονισμού -

γ ) αριθμό και περιγραφή παλετών .

3 . Η αίτηση μπορεί να είναι συνολική και να καλύπτει πολλές πράξεις προσωρινής εισαγωγής .

Άρθρο 17

1 . Η τελωνειακή υπηρεσία στην οποία υποβάλλεται η αίτηση που αναφέρεται στο άρθρο 16 αποφαίνεται σχετικά με αυτή και χορηγεί, κατά περίπτωση, άδεια προσωρινής εισαγωγής, που στο εξής θα καλείται "άδεια ".

2 . Η άδεια υπογράφεται από την αρμόδια τελωνειακή υπηρεσία, η οποία διατηρεί αντίγραφό της .

3 . Η άδεια μπορεί να είναι συνολική και να καλύπτει πολλές πράξεις προσωρινής εισαγωγής .

Άρθρο 18

Οι παλέτες που έχουν υπαχθεί στο καθεστώς προσωρινής εισαγωγής μπορεί να παραμείνουν στο τελωνειακό έδαφος της Κοινότητας για μέγιστη χρονική περίοδο έξι μηνών, η οποία μπορεί να μειωθεί μετά από αίτηση του ενδιαφερόμενου .

Το εδάφιο 2 του άρθρου 15 εφαρμόζεται σ' αυτές τις παλέτες . ΤΙΤΛΟΣ VII : ΔΙΑΦΟΡΕΣ ΔΙΑΤΑΞΕΙΣ

Άρθρο 19

1 . Η υπαγωγή στο καθεστώς προσωρινής εισαγωγής των εξαρτημάτων που αναφέρονται στο άρθρο 11 του βασικού κανονισμού προϋποθέτει τη διεκπεραίωση των διατυπώσεων που προβλέπονται στο άρθρο 3 του παρόντος κανονισμού, με την επιφύλαξη των διατάξεων παροχής μεγαλύτερων διευκολύνσεων, που προβλέπονται στις ισχύουσες συμφωνίες .

2 . Τα ανταλλακτικά, που εισάγονται μαζί με τα μεταφορικά μέσα για τα οποία προορίζονται, ή χωριστά, πρέπει να χρησιμοποιούνται αποκλειστικά για τις μικρές εργασίες επισκευής ή για τη συνήθη συντήρηση των εν λόγω μεταφορικών μέσων . Η τελωνειακή υπηρεσία μπορεί να ελέγχει, ανά πάσα στιγμή, τον προορισμό των ανταλλακτικών που εισάγονται υπό το καθεστώς αυτό .

3 . Τα καινούρια ανταλλακτικά που αποδεικνύονται ελαττωματικά μπορεί να λαμβάνουν έναν από τους προορισμούς που προβλέπονται στις παραγράφους 1 και 2 του άρθρου 17 του βασικού κανονισμού .

Άρθρο 20

Κατά την έννοια του άρθρου 14 του βασικού κανονισμού, ως "περιστάσεις" νοείται κάθε γεγονός που απαιτεί τη χρησιμοποίηση των μεταφορικών μέσων για πρόσθετη περίοδο η οποία είναι αναγκαία για να επιτευχθεί ο στόχος για τον οποίο έλαβε χώρα η πράξη προσωρινής εισαγωγής .

Άρθρο 21

Για την εφαρμογή του άρθρου 16 του βασικού κανονισμού, η τελωνειακή αρχή μπορεί να ανακαλέσει την άδεια προσωρινής εισαγωγής όταν διαπιστώσει, ιδίως, με την επιφύλαξη των παρεκκλίσεων που προβλέπονται από τον παρόντα κανονισμό και των μέτρων μεγαλύτερων διευκολύνσεων, που περιλαμβάνονται στις ισχύουσες συμφωνίες :

- ότι τα οδικά μεταφορικά μέσα επαγγελματικής χρήσης χρησιμοποιούνται στην εσωτερική κυκλοφορία,

- ότι τα μεταφορικά μέσα ιδιωτικής χρήσης χρησιμοποιούνται για επαγγελματική χρήση,

- ότι τα μεταφορικά μέσα αποτέλεσαν αντικείμενο μίσθωσης ή δανεισμού ή διατέθηκαν μετά την εισαγωγή τους, ή, αν αποτελούσαν αντικείμενο μίσθωσης ή δανεισμού ή είχαν διατεθεί κατά τη στιγμή της εισαγωγής τους, αποτέλεσαν αντικείμενο νέας μίσθωσης, ή υπενοικίασης ή δεύτερου δανεισμού ή διατέθηκαν εκ νέου στο τελωνειακό έδαφος της Κοινότητας, με στόχο άλλο από την άμεση επανεξαγωγή τους .

Άρθρο 22

Ο παρών κανονισμός αρχίζει να ισχύει την 1η Ιανουαρίου 1992 .

Εφαρμόζεται από την 1η Ιανουαρίου 1993 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 25 Ιουλίου 1991 . Για την Επιτροπή

Christiane SCRIVENER

Μέλος της Επιτροπής

(1 ) ΕΕ αριθ . L 186 της 30 . 6 . 1989, σ . 8 . ( 2 ) ΕΕ αριθ . L 351 της 12 . 12 . 1986, σ . 1 . ( 3 ) ΕΕ αριθ . L 78 της 26 . 3 . 1991, σ . 1 .